Pogoji sodelovanja v nagradni igri **»Iz starega novo«**

**I. Organizator nagradne igre**

Organizator nagradne igre »Iz starega novo« (v nadaljevanju: nagradna igra) je podjetje Delo d.o.o., Dunajska 5, 1509 Ljubljana (v nadaljevanju: organizator), v okviru katere uredništvo Delaindom od 28. marca 2018 pa do vključno 2. maja 2018 razpiše temo ponovne uporabe »Iz starega novo«.

**II. Trajanje nagradne igre**

Nagradna igra traja od vključno 28. marca 2018 do vključno 2. maja 2018.

**III. Definicije pojmov**

Pogoji nagradne igre definirajo postopke in pogoje, po katerih udeleženec sodeluje v nagradni igri. Veljavna pravila in pogoji sodelovanja so objavljeni na spletni strani [www.deloindom.si](http://www.deloindom.si)/ustvarjalnica in so dostopni na sedežu organizatorja nagradne igre v oddelku Marketing.

**IV. Sodelovanje v nagradni igri**

**Prijava izdelka**

Udeleženec nagradne igre je lahko vsaka polnoletna oseba, ki se strinja s pravili nagradne igre. V nagradni igri lahko sodeluje le fizična oseba, ki je rezident Republike Slovenije in ki v času trajanja nagradne igre pošlje svoj prispevek na razpisano temo. Sodelujoči mora na razpisano temo poslati do 5 (pet) fotografij večjega ali manjšega kosa opreme, kateremu je vdahnil novo podobo, ga osvežil, predelal ali mu namenil povsem novo uporabno vlogo v domu. Iz fotografij mora biti razvidno izhodiščno stanje predmeta in končni izdelek, po možnosti pa tudi prikaz postopka predelave. Predpisana velikost posamične fotografije je najmanj 1 MB, fotografije naj bodo v JPG-formatu. Fotografije mora spremljati krajše besedilo opisa postopka prenove (npr. uporabljene tehnike, materiali in orodja, osebne izkušnje). Dolgo naj bo od dva do tri odstavke in ne daljše od 1000 znakov v računalniškem urejevalniku besedil. Pri pisanju imejte v mislih, da bo v pomoč bralcem, ki iščejo domiselne rešitve za prenovo opreme.

Prijava je mogoča med 28. marcem in 10. aprilom 2018, in sicer na tri načine. Besedilo in fotografije lahko na spletno stran nagradne igre v okviru spletne strani [www.deloindom.si](http://www.deloindom.si)/ustvarjalnica vnesete sami, za tiste, ki jih boste poslali bodisi po elektronski pošti na naslov [deloindom@delo.si](mailto:deloindom@delo.si) ali po navadni pošti na Deloindom, Dunajska 5, 1509 Ljubljana (obakrat s pripisom Iz starega novo), pa bomo to naredili v uredništvu.

Uredništvo Delaindom besedilo, ki je opremljeno s fotografijami, objavi na spletni strani [www.deloindom.si](http://www.deloindom.si)/ustvarjalnica

Prijavitelj izdelka mora oddati še osebne podatke: ime in priimek, ulico, poštno številko, letnico rojstva, kraj, e-poštni naslov in telefonsko številko.

V nagradni igri ne smejo sodelovati osebe, ki so zaposlene pri organizatorju nagradne igre, in njihovi bližnji svojci.

**Prvi krog glasovanja**

V prilogi Deloindom bomo 11. aprila 2018 napovedali prvi krog glasovanja, ki se bo ta dan začel na spletni strani [www.deloindom.si](http://www.deloindom.si)/ustvarjalnica V njem boste svoje favorite izbirali bralci in obiskovalci spletne strani [www.deloindom.si](http://www.deloindom.si)/ustvarjalnica, finaliste pa bo hkrati izbirala tudi strokovna komisija, sestavljena iz dveh članov uredništva in enega strokovnjaka s tehnično-likovnega področja.

Z glasovanjem, ki bo potekalo med 11. in 18. aprilom 2018, boste bralci izbrali tri, strokovna komisija pa še dva tekmovalca, ki se bodo uvrstili v drugi krog.

Glasovalec mora oddati še osebne podatke: ime in priimek, ulico, poštno številko, letnico rojstva, kraj, e-poštni naslov in telefonsko številko.

V nagradni igri ne smejo sodelovati osebe, ki so zaposlene pri organizatorju nagradne igre, in njihovi bližnji svojci.

**Drugi krog glasovanja**

Drugi krog glasovanja poteka med 25. aprilom in 2. majem 2018 na spletni strani [www.deloindom.si](http://www.deloindom.si)/ustvarjalnica ali na glasovnici, ki bo objavljena v prilogi Deloindom ter časniku Delo in Slovenske novice.

Glasovalec mora oddati še osebne podatke: ime in priimek, ulico, poštno številko, letnico rojstva, kraj, e-poštni naslov in telefonsko številko.

V nagradni igri ne smejo sodelovati osebe, ki so zaposlene pri organizatorju nagradne igre, in njihovi bližnji svojci.

**Omejitve glasovanja**

*Spletno glasovanje*

V posameznem krogu se upošteva 1 glas istega pošiljatelja z istim IP naslovom oddanem v enem dnevu oziroma po preteku 24 ur od zadnjega oddanega glasova.

*Tiskano glasovanje*

V drugem krogu glasovanja se upošteva največ 50 glasovnic istega pošiljatelja z istim naslovom.

**V. Postopek Izbora nagrajenca**

Udeležencu natečaja, ki bo v drugem krogu glasovanja prejel največ glasov, bomo podarili denarno nagrado v višini 150 evrov, drugouvrščeni bo prejel 100 evrov, tretjeuvrščeni 50 evrov in četrto- in petouvrščeni paket praktičnih izdelkov.

Zapisnik poteka izbora nagrajencev pripravi uredništvo Delaindom in se hrani pri organizatorju. Odločitev organizatorja nagradne igre o vseh vprašanjih v zvezi z izborom nagrajenca in pravili je dokončna in velja za vse sodelujoče. Pisni ugovori in pritožbe niso možni.

**VI. Žrebanje nagrad za glasovalce**

Poleg izbora za najboljše avtorje izdelkov natečaja »Iz starega novo« bomo nagrade podelili tudi glasovalcem drugega kroga nagradne igre.

Izžrebali bomo 5 nagrajencev, ki bodo prejeli denarno nagrado v višini 20 evrov.

V nagradni igri ne smejo sodelovati osebe, ki so zaposlene pri organizatorju nagradne igre, in njihovi bližnji svojci.

**Žrebanje glasovalcev** bo potekalo po zaključku nagradne igre v četrtek, 3. maja 2018, ob 12.00 uri, izmed vseh tiskanih in elektronsko oddanih glasovnic, oddanih med 25. aprilom in 2. majem 2018.

Žrebanje bo potekalo v navzočnosti tričlanske komisije na sedežu organizatorja Delo d.o.o. Člani komisije so zaposleni v podjetju Delo d.o.o.

Zapisnik žrebanja, ki ga pripravi komisija, se hrani pri organizatorju nagradne igre.

Odločitev organizatorja nagradne igre o vseh vprašanjih v zvezi z izborom nagrajencev in pravili je dokončna in velja za vse sodelujoče. Pisni ugovori in pritožbe niso možni.

**VII. Objava imen nagrajenih prijaviteljev izdelkov ter nagrajenih glasovalcev**

Imena nagrajenih prijaviteljev izdelkov ter nagrajenih glasovalcevbodo objavljena v sredo, 9. maja 2018, na spletni strani [www.deloindom.si](http://www.deloindom.si)/ustvarjalnica in v prilogi Deloindom.

**VIII. Nagrada in prevzem nagrad**

Nagrajenci, katerih nagrade presegajo vrednost 42 EUR, bodo od organizatorja nagradne igre na svoj naslov prejeli dopis, v katerem bo razložen postopek pridobitve in prevzema nagrade. Dopisu bo priložena izjava, ki naj jo nagrajenci izpolnjeno in podpisano pošljejo na naslov, naveden v dopisu.

Izjava vsebuje naslednje podatke: ime in priimek, naslov, poštno številko in pošto ter davčno številko, v primeru denarnega dobitka pa tudi transakcijski račun. Če soorganizator v 30 dneh po oddaji tega dopisa ne prejme podpisane in izpolnjene izjave, šteje, da je nagrajenec odstopil od prevzema nagrade.

Organizator nagradne igre bo ob koncu leta obvestil prejemnika o višini prejetih nagrad za dohodninsko napoved za leto 2018.

Organizator nagradne igre bo nagrajencem v desetih dneh po objavi rezultatov dostavil nagrade.

Nagrajenci prevzamejo nagrado v skladu s pravili, ki veljajo za prevzem. Nagrada ni prenosljiva.

Če nagrajenec ne sprejme pravil akcije ter pravil za prevzem, ni upravičen do nagrade.

Vsem sodelujočim organizator zagotavlja enake možnosti za pridobitev nagrade.

Če nagrajenec po objavi rezultatov ni dosegljiv ter je s tem organizatorju onemogočeno distribuiranje nagrade, nagrajenec od organizatorja ni več upravičen zahtevati izročitve nagrade. Organizator je v tem primeru prost vseh obveznosti, ki jih ima do nagrajenca na podlagi teh pravil in javne obljube nagrade. V tem primeru se nagrada ne podeli.

Organizator si pridružuje pravico, da ne podeli nagrade niti, če se:

* pojavi razlog za dvom o istovetnosti podatkov udeleženca,
* ugotovi, da je udeleženec sodeloval v nasprotju s temi pravili.

**IX. Ostali stroški ob prevzemu nagrade**

Akontacijo dohodnine, povezano z izplačilom nagrad, v celoti nosi organizator nagradne igre.

**X. Zasebnost in varstvo osebnih podatkov**

S sodelovanjem v nagradni igri sodelujoči dovoli podjetju Delo d.o.o., da se, če je izžreban, njegovi podatki, to so ime, priimek, kraj, objavijo v edicijah Dela d.o.o. in na spletni strani [www.deloindom.si](http://www.deloindom.si)/ustvarjalnica

Organizator nagradne igre se zavezuje, da bo pridobljene osebne podatke varoval v skladu z Zakonom o varstvu osebnih podatkov ter da jih ne bo posredoval tretjim osebam.

Sodelujoči v nagradni igri dovoljuje, da Delo d.o.o. kot upravljalec zbirk osebnih podatkov, posredovane osebne podatke zbira, hrani in obdeluje skladno z Zakonom o varstvu osebnih podatkov (ZVOP-1). Udeleženec dovoljuje, da se navedeni osebni podatki obdelujejo v zbirkah Dela d.o.o. ter se uporabljajo za namene profiliranja strank, izvajanja bonitetnih programov in izvajanja drugih trženjskih aktivnosti, vključno z nameni neposrednega trženja produktov in storitev Dela d.o.o. ter z njim povezanih družb. Navedene osebne podatke lahko Delo d.o.o. hrani in obdeluje do pisnega preklica privolitve udeleženca. Na podlagi 73. člena ZVOP-1 lahko posameznik kadarkoli zahteva vpogled, prepis, popravek, blokiranje ali izbris podatkov, in sicer pisno na naslov: Delo d.o.o., Dunajska 5, 1000 Ljubljana. Udeležencu pripadajo vse pravice skladno z ZVOP-1 in Zakonom o varstvu potrošnikov (ZVPot).

Organizator si pridržuje pravico, da v medijih objavi imena nagrajencev in fotografije ter posnetke morebitnega prevzema nagrad. Za objavo imen, fotografij in posnetkov prevzema v medijih ter za sodelovanje na javnem dogodku organizatorju nagrajencem ni treba plačati.

V primeru, da se udeleženec ne strinja z uporabo osebnih podatkov v zgoraj navedene namene, mora to posebej označiti na spletni in tiskani glasovnici. Udeleženec mora v skladu s 4. členom teh pravil kljub temu napisati svoje osebne podatke.

Vsak sodelujoči lahko kadar koli pisno zahteva, da organizator nagradne igre v 15 dneh trajno ali začasno preneha uporabljati njegove osebne podatke za namen neposrednega trženja ter da ga o tem v nadaljnjih 5 dneh ustrezno obvesti (3. odstavek 72. člena ZVOP-1).

**XI. Kršitve pravilnika**

Morebitne napake v delu in pri izvedbi nagradne igre bo komisija reševala pravočasno in v skladu z dobrimi poslovnimi navadami. Pri hujši kršitvi tega pravilnika lahko komisija razveljavi del ali celotno nagradno igro in jo z ustreznimi popravki ponovi. Organizatorjeva odločitev glede vseh zadev je dokončna in je ni mogoče spremeniti.

**XII. Pritožbe**

Pogoj za sodelovanje je, da se sodelujoči strinjajo s pravili nagradne igre. Šteje se, da sodelujoči z odločitvijo za sodelovanje sprejme vse pogoje v zvezi z nagradno igro. Vsak sodelujoči lahko kadarkoli pisno zahteva, da organizator nagradne igre v 15 dneh trajno ali začasno preneha uporabljati njegove osebne podatke za namen neposrednega trženja ter da ga o tem v nadaljnjih 5 dneh ustrezno obvesti (3. odstavek 72. člena ZVOP-1). Vse pritožbe in reklamacije glede organizacije nagradne igre rešuje organizator nagradne igre. V primeru utemeljenih pritožb se organizator nagradne igre zavezuje, da jih bo odpravil v zakonsko določenem roku in o tem obvestil udeleženca.

**XIII. Spremembe pravil in pogojev**

Organizator nagradne igre lahko spremeni te pogoje, če to zahtevajo tehnični ali komercialni vzroki ali vzroki na strani javnosti.

Organizator nagradne igre bo o vseh spremembah in novostih obveščal udeležence z objavami na spletni strani [www.deloindom.si](http://www.deloindom.si)/ustvarjalnica

*Ljubljana, 28. marec 2018*